Το μνημείο της Βικιπαίδειας στο Σούμπιτε(D/R) της Πολωνίας. Τμήμα του μνημείου περιέχει μια αφιέρωση η οποία αναφέρει: *Με αυτό το μνημείο οι κάτοικοι του Σούμπιτε θα ήθελαν να αποτίσουν φόρο τιμής στους χιλιάδες ανώνυμους συντάκτες από όλο τον κόσμο, οι οποίοι έχουν συνεισφέρει εθελοντικά στη δημιουργία της Βικιπαίδειας, του μεγαλύτερου έργου που έχει δημιουργηθεί από τη συνεργασία ανθρώπων ανεξάρτητα από τα πολιτικά, θρησκευτικά ή πολιτιστικά σύνορα.*
Η **κοινότητα της Βικιπαίδειας** είναι το σύνολο των συνεισφερόντων στη διαδικτυακή εγκυκλοπαίδεια Βικιπαίδεια ή Wikipedia όπως είναι γνωστή διεθνώς, με τους συνεισφέροντες στο εγχείρημα να ονομάζονται Βικιπαιδιστές/ριες. Στο Αγγλικό Λεξικό της Οξφόρδης προστέθηκε η λέξη *Wikipedian* τον Αύγουστο του 2012.

Τύποι Βικιπαιδιστών
-------------------

Η συντριπτική πλειοψηφία των Βικιπαιδιστών είναι εθελοντές. Ωστόσο καθώς με την πάροδο του χρόνου η Βικιπαίδεια μεγάλωσε και απέκτησε μεγαλύτερη επιρροή, εμφανίστηκαν και άλλοι τύποι βικιπαιδιστών όπως οι:

* φιλοξενούμενοι βικιπαιδιστές, οι οποίοι εργάζονται ως υπάλληλοι σε διάφορους οργανισμούς, συνήθως πολιτιστικούς όπως μουσεία και βιβλιοθήκες, καταχωρούν πληροφορίες και υλικό των οργανισμών αυτών στη Βικιπαίδεια, καθώς και προβάλλουν το έργο τους
* μαθητές ή φοιτητές, των οποίων η εργασία είναι να επεξεργαστούν ή να δημιουργήσουν λήμματα στη Βικιπαίδεια και βαθμολογούνται βάσει αυτής
* λημματογράφοι επί πληρωμή, οι οποίοι εργάζονται για διάφορες διαφημιστικές εταιρείες και δημιουργούν λήμματα για εταιρείες ή άτομα, ωστόσο η πρακτική αυτή δεν είναι αποδεκτή από την κοινότητα της Βικιπαίδειας καθώς και το Ίδρυμα Wikimedia κάτω από το οποίο λειτουργεί η Βικιπαίδεια και τα αδελφά εγχειρήματά της.

Μέγεθος
-------

Μελέτες που έχουν ασχοληθεί με το μέγεθος της κοινότητας της Βικιπαίδειας έδειξαν μια εκθετική αύξηση του αριθμού των συνεισφερόντων κατά τα πρώτα χρόνια. Τον Απρίλιο του 2008, ο συγγραφέας και λέκτορας Κλέι Σέρκι(D/R) και ο επιστήμονας υπολογιστών Μάρτιν Βάτενμπεργκ(D/R) υπολόγισαν πως οι ώρες που αντιστοιχούν στη δημιουργία όλου του περιεχομένου της Βικιπαίδειας υπολογίζονται στις περίπου 100 εκατομμύρια ανθρωπο-ώρες.

Τον Νοέμβριο του 2015, υπήρχαν 291 γλωσσικές εκδόσεις της Βικιπαίδειας, στις οποίες συνολικά υπήρχαν πάνω από:

* 58.8 εκατομμύρια λογαριασμοί χρηστών
* 36.6 εκατομμύρια λήμματα
* 2 δισεκατομμύρια επεξεργασίες

Την ίδια χρονική περίοδο, η αγγλική έκδοση ξεπέρασε τα 5 εκατομμύρια λήμματα.

Ο σημερινός συνολικός αριθμός λημμάτων στην ελληνική Βικιπαίδεια είναι 230.580 λήμματα, με 413.265 εγγεγραμένους χρήστες εκ των οποίων οι 1.562 είναι ενεργοί -οι συντάκτες οι οποίοι κάνουν πάνω από μια ενέργεια το μήνα θεωρούνται ενεργοί-. Οι συντάκτες της Βικιπαίδειας συνεχίζουν να δημιουργούν νέα λήμματα καθώς και να επιμελούνται τα υπάρχοντα, αφιερώνοντας από λίγες ώρες το μήνα έως πολλές ώρες την ημέρα ανάλογα με τον βαθμό ενασχόλησης τους με το εγχείρημα.

Κίνητρα ενασχόλησης
-------------------

(Αγγλικά) Απόψεις των συντακτών της Βικιπαίδειας σχετικά με την κοινότητα
(Αγγλικά) Δεδομένα από τον Απρίλιο του 2011 σε έρευνα που έγινε για τους συντάκτες της Βικιπαίδειας, και παρουσιάζει τους λόγους συνέχισης συνεισφοράς τους
(Αγγλικά) Δεδομένα από έρευνα που πραγματοποιήθηκε τον Απρίλιο του 2011 για τους συντάκτες της Βικιπαίδειας, και παρουσιάζει τους λόγους που αναφέρονται πιο συχνά για τη μη συνέχιση συνεισφοράς
Έχουν πραγματοποιηθεί διάφορες μελέτες σχετικά με το τι κινεί τους συντάκτες της Βικιπαίδειας να συνεισφέρουν.

Μια μελέτη του 2003 της Βικιπαίδειας ως κοινότητα, ανέφερε πως τα χαμηλά κόστη συναλλαγών της συμμετοχής σε ένα λογισμικό wiki είναι καταλυτική ως προς την συνεργασιακή ανάπτυξη, και πως η συνολική προσέγγιση η οποία στοχεύει στη δημιουργική ανάπτυξη ενθαρρύνει τη συμμετοχή.

Μια άλλη έρευνα του 2005, ανέλυσε τα πιθανά κίνητρα των Βικιπαιδιστών προτείνοντας πως ο λόγος για τον οποίο οι χρήστες γράφουν για τη Βικιπαίδεια είναι ώστε να κερδίσουν αναγνώριση από την κοινότητα μέσα στην οποία συμμετέχουν.

Το 2007, μια νέα εργασία σχετικά με το τι μπορεί να παρακινεί τους συντάκτες, συσχέτισε τα γενικότερα κίνητρα του εθελοντισμού πέρα από τη Βικιπαίδεια, με τους συνεισφέροντες στη Βικιπαίδεια. Τα 6 κύρια κίνητρα των εθελοντών, τα οποία είχαν καθοριστεί σε μια παλαιότερη μελέτη, αναλύθηκαν όπως παρακάτω:

* **Αξίες** – όπου αφορά τις αξίες σχετικές με τον αλτρουισμό και τη βοήθεια σε άλλους ανθρώπους
* **Κοινωνικότητα** – η συναναστροφή με φίλους, και η ενασχόληση με δραστηριότητες οι οποίες αντιμετωπίζονται θετικά από άλλα άτομα
* **Κατανόηση** – η επέκταση της γνώσης μέσα από δραστηριότητες
* **Σταδιοδρομία** – η απόκτηση εργασιακής εμπειρίας και ικανοτήτων
* **Προστατευτισμός** – π.χ. το να ελαχιστοποιήσουν τα αισθήματα ενοχής που μπορεί να έχουν καθώς είναι περισσότερο προνομιούχοι από άλλους ανθρώπους
* **Βελτίωση** **του κύρους** – το να παρουσιάζουν τη γνώση τους προς άλλους ανθρώπους

Στα παραπάνω 6 κίνητρα η έρευνα πρόσθεσε και 2 νέους παράγοντες:

* **Ιδεολογία** – η έκφραση υποστήριξης για αυτό που ο συντάκτης αντιλαμβάνεται πως είναι η θεμελιώδης ιδεολογία της δραστηριότητας (π.χ. η πεποίθηση πως *η γνώση πρέπει να είναι ελεύθερη*)
* **Ευχαρίστηση** – η διασκέδαση με τη δραστηριότητα

Η έρευνα έδειξε πως τα πιο συχνά αναφερόμενα κίνητρα ήταν η *ευχαρίστηση*, *ιδεολογία*, και *αξίες*, ενώ τα λιγότερο συχνά οι *σταδιοδρομία*, *κοινωνικότητα*, και *προστατευτισμός*.

Το Ίδρυμα Wikimedia έχει διεξάγει πολλές έρευνες σχετικά με τους συνεισφέροντες χρήστες. Το 2008 διεξήγαγε μια εξαιρετικά λεπτομερή έρευνα σε σχέση με την Βικιπαίδεια, τα αποτελέσματα της οποίας δημοσιεύτηκαν τον Μάρτιο του 2010. Έκτοτε το ίδρυμα ξεκίνησε μια διαδικασία το 2011 κατά την οποία γινόταν έρευνες δύο φορές το έτος με σκοπό την καλύτερη κατανόηση των συντακτών της Βικιπαιδείας και την καλύτερη κάλυψη των αναγκών τους.

Άλλοι μελετητές, υπέθεσαν πως μια και η συνεισφορά στη Βικιπαίδεια είναι εθελοντική, η ικανοποίηση του συνεισφέροντα με το να συμμετέχει θα ήταν το ισχυρότερο κίνητρο. Ωστόσο, η έρευνα έδειξε πως αν και οι χρήστες αρχικά συνεισφέρουν στη Βικιπαίδεια γιατί το βρίσκουν μια ευχάριστη δραστηριότητα, ο πιο πιθανός παράγοντας που τους παρακινεί να συνεχίσουν να προσφέρουν είναι τα κίνητρα τα οποία βασίζονται στην αυτο-αντίληψη τους, όπως η αίσθηση ότι εκπληρώνουν ένα προσωπικό επίτευγμα όταν προσφέρουν κάτι που μπορεί να βοηθήσει άλλους ανθρώπους.

Μια περαιτέρω μελέτη του από τους ίδιους ερευνητές εξερεύνησε τους λόγους γιατί οι χρήστες συνεχίζουν να επιμελούνται το περιεχόμενο της Βικιπαίδειας. Η μελέτη έγινε παρατηρώντας συντάκτες της αγγλικής έκδοσης του ιστότοπου με το δείγμα να ανέρχεται στις 288 έγκυρες συμμετοχές στην διαδικτυακή έρευνα. Τα αποτελέσματα έδειξαν και επιβεβαίωσαν πως η υποκειμενική αξία των εργασιών, η δέσμευση, και η διαδικαστική δικαιοσύνη ήταν σημαντικοί παράγοντες στην επίτευξη ικανοποίησης των Βικιπαιδιστών, και η ικανοποίηση ήταν η κινητήρια δύναμη για τη συνεχιζόμενη συνεισφορά τους.

Οι συντάκτες της Βικιπαίδειας περιστασιακά δίνουν και τις δικές τους εντυπώσεις σχετικά με το τι τους παρακινεί στο εγχείρημα. Ένας παράγοντας που αναφέρεται συχνά είναι η ευχαρίστηση την οποία οι συντάκτες αποκτούν μέσω της συνεισφοράς τους με το να είναι μέρος της κοινότητας. Επίσης αναφέρθηκε πως η ενασχόληση με τη Βικιπαίδεια μπορεί να είναι εθιστική. Ο Τζίμι Γουέιλς έχει επίσης σχολιάσει την εθιστικότητα την οποία μπορεί να έχει η Βικιπαίδεια λέγοντας πως το κύριο χαρακτηριστικό της Βικιπαίδειας είναι πως είναι διασκεδαστική και εθιστική. Οι Βικιπαιδιστές συχνά απονέμουν αστέρια σε άλλους συντάκτες για την καλή δουλειά τους ως δείγμα εκτίμησης. Αυτά τα δείγματα εκτίμησης παρουσιάζουν μια ευρεία έκταση εργασίας η οποία εκτείνεται πέρα από την απλή επεξεργασία, και είναι γενικότερα ένα χαρακτηριστικό των έργων με συνεργασία μεγάλης κλίμακας.

Η Βικιπαίδεια στηρίζεται στις προσπάθειες των μελών της κοινότητας της για να αφαιρεί τους διάφορου τύπου βανδαλισμούς από τα λήμματα, και ο βανδαλισμός θα ήταν πολύ δύσκολο να εποπτευτεί εάν υπήρχαν περισσότεροι βάνδαλοι, ωστόσο η αναλογία ανάμεσα σε βάνδαλους και μη-βάνδαλους είναι πολύ μικρή.

Εκδηλώσεις
----------

### Μέσα επικοινωνίας

Μέσω της Βικιπαίδειας έχουν δημιουργηθεί διάφορες ενημερωτικές εκδόσεις για την κοινότητα. Ένα διαδικτυακό ενημερωτικό δελτίο, εκδίδεται από τις 10 Ιανουαρίου του 2005, ενώ υπήρχε και ένα διαδικτυακό κόμικ με την ονομασία *Srlink* από το 2006 έως το 2008. Ένα podcast με την ονομασία *Wikipedia Weekly* ήταν ενεργό από το 2006 έως το 2009. Μερικές κοινότητες εντός της ΒΚ οι οποίες ασχολούνται με συγκεκριμένη θεματολογία και διατηρούν τις αντίστοιχες θεματικές πύλες, επίσης τη δική τους θεματολογία και επικοινωνίες.

Το συνέδριο Wikimania διοργανώνεται σε ετήσια βάση για τους χρήστες της Βικιπαίδειας και τα άλλα αδελφά εγχειρήματα του ιδρύματος WikimediaΟι δραστηριότητες εκτός του διαδικτύου οργανώνονται από το Ίδρυμα Wikimedia ή την κοινότητα της Βικιπαίδειας. Το *WikiMeet* είναι μια οργανωμένη συνάντηση Βικιπαιδιστών η οποία μερικές φορές είναι μικρή και ανεπίσημη, ή μεγάλη και επίσημη.

### Wikimania

Η Wikimania είναι το ετήσιο διεθνές συνέδριο για τους χρήστες όλων των εγχειρημάτων τα οποία λειτουργούν υπό το Ίδρυμα Wikimedia (όπως η Βικιπαίδεια και τα υπόλοιπα αδερφά εγχειρήματα). Υπάρχουν διάφορα θέματα που παρουσιάζονται και συζητούνται στο συνέδριο αυτό, σχετικά με τα εγχειρήματα του ιδρύματος, άλλα wikis, ελεύθερο και ανοικτό λογισμικό, ελεύθερη γνώση και ελεύθερο περιεχόμενο, και τα διάφορα κοινωνικά και τεχνικά χαρακτηριστικά που σχετίζονται με τα θέματα αυτά.

### Βίκινικ

Το ετήσιο Αμερικανικό Βίκινικ είναι μια κοινωνική συγκέντρωση η οποία γίνεται στις μεγάλες πόλεις των ΗΠΑ κάθε χρόνο κατά τη διάρκεια του καλοκαιριού συνήθως ακριβώς πριν την 4η Ιουλίου, και είναι μια πρωτοβουλία κατά την οποία οι Βικιπαιδιστές φέρνουν μαζί τους πικνίκ φαγητό και γνωρίζονται ο ένας με τον άλλο.

Κριτική
-------

Ο φαύλος κύκλος της ανατροφοδότησης κατά τον οποίο περιεχόμενο που έχει γραφεί από συντάκτες στη Βικιπαίδεια αντιγράφεται από τα μέσα ενημέρωσης και κατόπιν τα μέσα ενημέρωσης χρησιμοποιούνται από άλλους συντάκτες χωρίς έλεγχο ως έγκυρες πηγές στη Βικιπαίδεια. Η ίδια διαδικασία συμβαίνει και αντίστροφα.
Η Βικιπαίδεια έχει κατά καιρούς δεχτεί διαφόρων τύπων κριτική. Για παράδειγμα: 

* η υπόθεση Σάιγκενθαλερ(D/R) και η υπόθεση Essjay(D/R) έθεσαν θέμα αξιοπιστίας και χρησιμότητας της Βικιπαίδειας ως πηγή αναφοράς.
* το 2013 στην ελληνική Βικιπαίδεια η υπόθεση Κατσανέβα, κατά την οποία μηνύθηκε ένας από τους συντάκτες της Βικιπαίδειας για διαστρέβλωση της αλήθειας, απέκτησε διεθνή κάλυψη. Ωστόσο υπήρξε κάποια παρατυπία από πλευράς συντακτών της ΒΚ και το δικαστήριο που εκδίκασε την υπόθεση αθώωσε τον συντάκτη
* Τα παράπονα τα οποία σχετίζονται με την κοινότητα συμπεριλαμβάνουν τις επιπτώσεις από την ανωνυμία των χρηστών,
* την συμπεριφορά των παλαιοτέρων προς τους νέους στο εγχείρημα,
* την κατάχρηση δικαιωμάτων από τους διαχειριστές,
* προκαταλήψεις στην κοινωνική δομή της κοινότητας, κυρίως ως προς το φύλο και την έλλειψη γυναικών συντακτών,
* τον ρόλο του Τζίμι Γουέιλς στην κοινότητα.

Η Σου Γκάρντνερ, πρώην διευθυντικό στέλεχος του ιδρύματος Wikimedia ανέφερε τον πολύ χαμηλό αριθμό γυναικών συντακτών ως ένα σημαντικό πρόβλημα
Η Σου Γκάρντνερ, πρώην εκτελεστική διευθυντής του ιδρύματος Wikimedia, περιέγραψε τον τυπικό βικιπαιδιστή ως τον "κακοδιάθετο ηλικιωμένο τύπο που κάθεται στο γραφείο και γνωρίζει τους κανονισμούς απ'έξω και ανακατωτά", και πως η Βικιπαίδεια αντιμετωπίζει πρόβλημα ποιότητας καθώς και συμμετοχής γυναικών.

Μια άλλη σημαντική διαμάχη προκλήθηκε από την παρουσία συντακτών επί πληρωμή στη Βικιπαίδεια, κάτι που έκανε το ίδρυμα Wikimedia να αποστείλει μια νομική προειδοποίηση στην εταιρεία που δραστηριοποιούνταν στο χώρο αυτό.

Ο Τζίμι Ουέιλς ανέφερε πως χρειάζεται να διατηρηθούν και να βελτιωθούν όπου χρειάζεται τα ποιοτικά πρότυπα, ενώ την ίδια στιγμή η Βικιπαίδεια θα παραμένει ανοικτή, φιλική, και φιλόξενη ως κοινότητα, και αυτό είναι πρόκληση.

Ο συνιδρυτής της Βικιπαίδειας Λάρυ Σάνγκερ(D/R) -ο οποίος το 2006 αποχώρησε για να δημιουργήσει το παρόμοιο εγχείρημα Citizendium(D/R)- χαρακτήρισε την κοινότητα της Βικιπαίδειας ως αναποτελεσματική και επιθετική, λέγοντας πως η κοινότητα δεν επιβάλει τους ίδιους τους κανονισμούς της αποτελεσματικά και συστηματικά, με συνέπεια οι διαχειριστές και οι απλοί συμμετέχοντες να είναι σε θέση να μπορούν να δράσουν επιθετικά έχοντας ασυλία, κάτι που δημιουργεί ένα κύκλο επιθετικότητας χωρίς τέλος.

Η εφημερίδα *Τάιμς του Λονδίνου*, εξέφρασε σκεπτικισμό ως προς την εξάρτηση της Βικιπαίδειας στην παρουσία συναίνεσης για τον σχηματισμό του περιεχομένου της, λέγοντας πως η Βικιπαίδεια δεν αποζητά την αλήθεια αλλά τη συναίνεση, ως μια ατελείωτη πολιτική συνάντηση της οποίας το τελικό αποτέλεσμα θα κυριαρχηθεί από αυτούς που φωνάζουν δυνατότερα και επιμονέστερα.

Αναγνώριση
----------

Το μνημείο της Βικιπαίδειας ανεγέρθηκε στην πόλη Σούμπιτε(D/R) της Πολωνίας το 2014 προς τιμή της κοινότητας της Βικιπαίδειας.

Το βραβείο Εράσμους του 2015 απονεμήθηκε στην κοινότητα της Βικιπαίδειας για *την προαγωγή της διάδοσης της γνώσης μέσω μιας πλήρους και διεθνούς προσβάσιμης εγκυκλοπαίδειας*, και πως για να το καταφέρουν αυτό οι δημιουργοί της Βικιπαίδειας *δημιούργησαν μια νέα και αποτελεσματική δημοκρατική πλατφόρμα*. Το βραβείο αναγνωρίζει συγκεκριμένα τη Βικιπαίδεια ως κοινότητα ενός κοινού έργου στο οποίο συμμετέχουν δεκάδες χιλιάδες εθελοντές από όλο τον κόσμο.

Παραπομπές
----------

1. ↑  «Hella ridic new words to make you lolz: ODO August 2012 update». *OxfordWords blog*. Oxford University Press. 23 Αυγούστου 2012. Αρχειοθετήθηκε από το πρωτότυπο στις 27 Σεπτεμβρίου 2012. Ανακτήθηκε στις 27 Σεπτεμβρίου 2012.
2. ↑  Shirky, Clay (7 Μαΐου 2008). «Gin, Television, and Social Surplus». *World Changing*. Αρχειοθετήθηκε από το πρωτότυπο στις 29 Δεκεμβρίου 2015. Ανακτήθηκε στις 8 Ιουνίου 2014.
3. ↑  List of Wikipedias. Wikimedia Meta-Wiki
4. ↑  Simonite, Tom (October 22, 2013). «The Decline of Wikipedia». *MIT Technology Review*. Αρχειοθετήθηκε από το πρωτότυπο στις 2015-06-19.. Ανακτήθηκε στις October 23, 2013.
5. ↑  Ciffolilli, Andrea. "Phantom authority, self-selective recruitment and retention of members in virtual communities: The case of Wikipedia", *First Monday* December 2003.
6. ↑  Forte, Amy; Bruckman, Andrea (2005). «Why Do People Write for Wikipedia? Incentives to Contribute to Open-Content Publishing». *SIGGROUP 2005 Workshop: Sustaining community*.
7. 1 2  Nov, Oded (2007). «What Motivates Wikipedians?». *Communications of the ACM* **50** (11): 60–64. doi:10.1145/1297797.1297798.. Ανακτήθηκε στις 11 August 2011.
8. ↑  Clary, E.; Snyder, M.; Ridge, R.; Copeland, J.; Stukas, A.; Haugen, J.; Miene, P. (1998). «Understanding and assessing the motivations of volunteers: A functional approach». *J. Personality and Social Psychology* **74**: 1516–1530.
9. ↑  Möller, Erik. «New Reports from November 2008 Survey Released». *Wikimedia Foundation Blog*. Wikimedia Foundation. Ανακτήθηκε στις 11 Αυγούστου 2011.
10. ↑  Glott, Ruediger· Schmidt, Phillipp· Ghosh, Rishab. «Wikipedia Survey - Overview of Results» (PDF). *Wikipedia Study*. UNU-MERIT. Αρχειοθετήθηκε από το πρωτότυπο (PDF) στις 28 Ιουλίου 2011. Ανακτήθηκε στις 20 Ιουλίου 2011.
11. ↑  Wikimedia Foundation. «Wikipedia editors do it for fun: First results of our 2011 editor survey». *Wikimedia Foundation Blog*. Wikimedia Foundation. Ανακτήθηκε στις 2 Αυγούστου 2011.
12. ↑  Wikimedia Foundation. «Launching our semi-annual Wikipedia editors survey». *Wikimedia Foundation Blog*. Wikimedia Foundation. Ανακτήθηκε στις 2 Αυγούστου 2011.
13. 1 2  Yang, Heng-Li; Lai, Cheng-Yu (November 2010). «Motivations of Wikipedia content contributors». *Computers in Human Behavior* **26** (6): 1377–1383. doi:10.1016/j.chb.2010.04.011.. Ανακτήθηκε στις 2 August 2011.
14. 1 2 3  Cheng-Yu Lai· Heng-Li Yang (1 Ιουλίου 2014). «The reasons why people continue editing Wikipedia content – task value confirmation perspective». Taylor and Francis Online. Ανακτήθηκε στις 5 Σεπτεμβρίου 2019.
15. ↑  Trampani, Gina. «Geek to Live: How to contribute to Wikipedia». *Lifehacker*. Gawker Media. Αρχειοθετήθηκε από το πρωτότυπο στις 12 Αυγούστου 2011. Ανακτήθηκε στις 12 Αυγούστου 2011.
16. ↑  Griffin, Ricky W. (2011). *Management* (10th έκδοση). Mason, OH. USA.: South-Western Cengage Learning. ISBN 1-4390-8099-2.
17. ↑  T. Kriplean; I. Beschastnikh; McDonald, David W. (2008). «Articulations of wikiwork». *Articulations of wikiwork: uncovering valued work in Wikipedia through barnstars*. Proceedings of the ACM, p. 47. doi:10.1145/1460563.1460573. ISBN 978-1-60558-007-4.
18. ↑  Kleeman, Jenny (March 25, 2007). «Wiki wars». The Observer. .
19. ↑  «Wikipedia:Wiknic».
20. ↑  Hesse, Monica (25 Ιουνίου 2011). «Wikipedia editors log off long enough to mingle». The Washington Post. Αρχειοθετήθηκε από το πρωτότυπο στις 9 Ιουλίου 2011. Ανακτήθηκε στις 5 Ιουλίου 2011.
21. ↑  Wikipedia isn't about human potential, whatever Wales says. *The Guardian*. Published September 25, 2008.
22. ↑  Why you should care that Jimmy Wales ignores reality. *The Register*. Published March 6, 2008.
23. ↑  John Seigenthaler (2005-11-29). «A false Wikipedia "biography"». *USA Today*. .
24. ↑  Katharine Q. Seelye (December 3, 2005) "Snared in the Web of a Wikipedia Liar" *The New York Times*
25. ↑  Cohen, Noam (2007-03-05). «A Contributor to Wikipedia Has His Fictional Side». *The New York Times*. .
26. ↑  «Ο Θ. Κατσανέβας έχασε τη δικαστική μάχη με τη Wikipedia». Αρχειοθετήθηκε από το πρωτότυπο στις 3 Σεπτεμβρίου 2014. Ανακτήθηκε στις 17 Νοεμβρίου 2015.
27. ↑  Cohen, Noam (January 30, 2011). «Define Gender Gap? Look Up Wikipedia's Contributor List». *New York Times*.. Ανακτήθηκε στις August 15, 2012.
28. ↑  Cohen, Noam (March 17, 2008). «Open-Source Troubles in Wiki World». The New York Times. .
29. ↑  Aaron Sharp (October 26, 2013). «Is this the decline of Wikipedia? A third of staff have QUIT complaining site bosses have 'lowered the bar' on quality». *Daily Mail*.. Ανακτήθηκε στις 2013-10-27.
30. ↑  Gardner, Sue (19 Φεβρουαρίου 2011). «Nine Reasons Women Don't Edit Wikipedia (in their own words)». *suegardner.org*. Ανακτήθηκε στις 5 Σεπτεμβρίου 2019.
31. ↑  "Wikimedia Foundation sends cease and desist letter to Wiki-PR"
32. ↑  Terdiman, Daniel (January 1, 2005). «Wikipedia Faces Growing Painsdate». Wired News. Αρχειοθετήθηκε από το πρωτότυπο στις 2008-05-17.. Ανακτήθηκε στις 2013-10-23.
33. ↑  Bogatin, Donna (March 25, 2007). «Can Wikipedia handle the truth?». *ZDNet*. CBS Interactive.. Ανακτήθηκε στις 2013-10-23.
34. ↑  Wisdom? More like dumbness of the crowds | Oliver Kamm – Times Online (archive version 2011-08-14) (Author’s own copy Αρχειοθετήθηκε 2016-09-05 στο Wayback Machine.)
35. ↑  Erasmus Prize 2015 awarded to Wikipedia - erasmusprijs.org

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κοινότητα της Βικιπαίδειας** |


|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Βικιπαιδιστής**  |

* Γράψε και εσύ ένα λήμμα, μπορείς!
* Definition of word "Wikipedian" Αρχειοθετήθηκε 2012-08-27 στο Wayback Machine. at *Oxford English Dictionary*
* "Analyzing the Creative Editing Behavior of Wikipedia Editors Through Dynamic Social Network Analysis"
* "Wikimania: Meet the Wikipedians. Those "persnickety," techy types who keep your favorite Internet information website brimming with data." *60 Minutes*: Morley Safer interviewing Jimmy Wales. First aired on April 5, 2015. Rebroadcast on July 26, 2015.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Βικιπαίδεια |
| --- |
|  |
| Σύνοψη | 
* Βικιπαίδεια
* Κοινότητα
* Ίδρυμα Wikimedia
* MediaWiki
* VisualEditor
* Λογότυπο
* Εγκυκλοπαιδικότητα
* Αξιοπιστία
* Προκατάληψη των φύλων
 |
|  |
| Εξωστρεφείς δραστηριότητες | 
* Μαραθώνιος επεξεργασιών
* Φιλοξενούμενος Βικιπαιδιστής
* Wikimania
* Wikipedia Zero
 |
|  |
| Σχετικές εφαρμογές | 
* QRpedia
* Kiwix
* WikiScanner
 |
|  |
| Αδελφά εγχειρήματα | 
* Wikimedia Commons
* Wikidata
* Βικιθήκη
* Βικιλεξικό
* Βικινέα
* Βικιβιβλία
* Βικιφθέγματα
* Βικιεπιστήμιο
* Βικιταξίδια
* Wikispecies
 |
|  |
| Πρόσωπα | 
* Τζίμι Γουέιλς
* Κάθριν Μαρ
* Σου Γκάρντνερ
* Λάιλα Τρέτικοφ
* Μάγκνους Μάνσκε
 |
|  |
| Αναγνώρισηκαι βραβεύσεις | 
* Βραβείο Κουαντρίγκα (2008)
* Μνημείο της Βικιπαίδειας (2014)
* Βραβείο Εράσμους (2015)
* Βραβεία Πριγκίπισας της Αστούριας (2015)
 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Κάτοχοι του Βραβείου Erasmus |
| --- |
|  |
| 1958-1959 | 
* Αυστριακός λαός (1958)
* Ρομπέρ Σουμάν / Καρλ Γιάσπερς (1959)
 |
|  |
| 1960-1969 | 
* Μαρκ Σαγκάλ / Όσκαρ Κοκόσκα (1960)
* Ρομάνο Γκουαρντίνι (1962)
* Μάρτιν Μπούμπερ (1963)
* Διεθνής Ακαδημαϊκή Ένωση (1964)
* Τσάρλι Τσάπλιν / Ίνγκμαρ Μπέργκμαν (1965)
* Χέρμπερτ Έντουαρντ Ριντ/Ρενέ Ουίγκ (1966)
* Γιαν Τίνμπεργκεν (1967)
* Χένρυ Μουρ (1968)
* Καρλ Φρίντριχ φον Βάιτσεκερ/Γκαμπριέλ Μαρσέλ (1969)
 |
|  |
| 1970-1979 | 
* Χανς Μπέρναρντ Σάρουν (1970)
* Ολιβιέ Μεσιάν (1971)
* Ζαν Πιαζέ (1972)
* Κλοντ Λεβί-Στρος (1973)
* Μωρίς Μπεζάρ / Νινέτ ντε Βαλουά (1974)
* Ερνστ Γκόμπριχ / Βίλεμ Σάντμπεργκ (1975)
* Διεθνής Αμνηστία / Ρενέ Νταβίντ (1976)
* Βέρνερ Κέγκι / Ζαν Μονέ (1977)
* Αδελφοί Νάπολι / Πήτερ Σούμαν / Υβ Ζολί / Μαργκαρέτα Νικουλέσκου (1978)
* *Die Zeit* / *Neue Zürcher Zeitung* (1979)
 |
|  |
| 1980-1989 | 
* Νικόλαους Χάρνονκουρτ / Γκούσταβ Λέονχαρτ (1980)
* Ζαν Προυβέ (1981)
* Έντουαρντ Σκίλεμπεκς (1982)
* Λέζεκ Κολακόφσκι / Ραϋμόν Αρόν / Μαργκερίτ Γιουρσενάρ / Αϊζάια Μπερλίν (1983)
* Μάσσιμο Παλλοττίνο (1984)
* Πωλ Ντελουβριέ (1985)
* Βάτσλαβ Χάβελ (1986)
* Αλεξάντερ Κινγκ (1987)
* Ζακ Λεντού (1988)
* Διεθνής Επιτροπή Νομικών (1989)
 |
|  |
| 1990-1999 | 
* Γκράχαμ Κλαρκ (1990)
* Μπέρναντ Χάιτινκ (1991)
* Γενικό Αρχείο των Ινδιών / Σίμον Βίζενταλ (1992)
* Πέτερ Στάιν (1993)
* Ζίγκμαρ Πόλκε (1994)
* Ρέντσο Πιάνο (1995)
* Ουίλιαμ Χάρντι Μακνήλ (1996)
* Ζακ Ντελόρ (1997)
* Μαουρίτσιο Κάγκελ / Πήτερ Σέλαρς (1998)
* Μαίρη Ρόμπινσον (1999)
 |
|  |
| 2000-2009 | 
* Χανς βαν Μάνεν (2000)
* Άνταμ Μίτσνικ / Κλάουντιο Μάγκρις (2001)
* Μπερντ και Χίλα Μπέχερ
* Άλαν Ντέιβιντσον (2003)
* Φατίμα Μερνίσι / Αμπντουλκαρίμ Σορούς / Σαντίκ Τζαλάλ αλ-Αζίμ (2004)
* Σάιμον Σέιφερ / Στήβεν Σέιπιν (2005)
* Πιερ Μπερνάρ (2006)
* Πήτερ Φόργκατς (2007)
* Ίαν Μπορουμά / Μπέντζαμιν Φέρεντς (2008)
* Αντόνιο Κασέσε (2009)
 |
|  |
| 2010- | 
* Χοσέ Αντόνιο Αμπρό (2010)
* Γιοάν Μπουσκέτς (2011)
* Ντάνιελ Ντένετ (2012)
* Γιούργκεν Χάμπερμας (2013)
* Φρίε Λέιζεν (2014)
* Κοινότητα της Βικιπαίδειας (2015)
* Α. Σ. Μπάιατ (2016)
* Μισέλ Λαμόν (2017)
* Μπάρμπαρα Έρινραϊκ (2018)
* Τζον Άνταμς (2019)
* Γκρείσον Πέρι (2021)
* Νταβίντ Γκρόσμαν (2022)
 |
|  |
| 
* Κατηγορία Κατηγορία
* Commons page Κοινά
 |

 |